Hêzanê komando yê QSDyî çarçewa îstîxbaratî de bajarekê Zîbanî yê rojhelatê Dêra Zorê de vera noqtayanê DAÎŞî operasyonî kerdî. Goreyê zanayîşan operasyon de 7 cergê DAÎŞî ameyî destbendkerdene û dest nîya xeylêk cebilxane ser.
QSDyî vera hucreyanê DAÎŞî 10ê hezîrana 2020î de Hesekê û Dêra Zorê de dest pê operasyonî kerdbi û safhaya diyîne ya operasyonî  zî 17ê temmuze de dîyabî destpêkerdene.
Hêzê QSDyî, Hêzê Asayîşê Zereyî, Yewinê Pawitişê Sînorî, YPJ, Yewinê Komando û Hêzê Koalîsyonê Mîyanneteweyî pîya tewrê operasyonî benê.
Roja verêne ya hamle de 24 cergê DAÎŞî, roja diyîne de DAÎŞijêk, roja hîrêyîne de zî 34 cergê DAÎŞî ameyî tepiştene.
